บาทเปิด 35.12 บาทต่อดอลล่าร์  แข็งค่าตามภูมิภาค
เงินบาทเปิดตลาด 35.12 บาทต่อดอลล่าร์  แข็งค่าตามภูมิภาค หลังเฟดมีมติคงดอกเบี้ยและส่งสัญญาณไม่รีบปรับขึ้นดอกเบี้ย
28 เม.ย. 2559

เงินบาทเปิดตลาด 35.12 บาทต่อดอลล่าร์  แข็งค่าตามภูมิภาค หลังเฟดมีมติคงดอกเบี้ยและส่งสัญญาณไม่รีบปรับขึ้นดอกเบี้ย
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.12 บาท/ดอลลาร์ แข็งค่าจากปิดตลาดเย็นวานนี้ที่ระดับ 35.16/17 บาท/ดอลลาร์ เคลื่อนไหวในทิศทางเดียวกับค่าเงินภูมิภาค
"บาทแข็งค่าจากเย็นวานเล็กน้อย หลังผลประชุม FOMC ออกมาเป็นกลางๆ ว่าเศรษฐกิจยังไม่ฟื้นตัวดีนักจึงยังไม่จำเป็นต้องเร่งรีบปรับอัตราดอกเบี้ย" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 35.05-35.20 บาท/ดอลลาร์